34. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ. 34α/162 της 23 Ιουν./13 Οκτ. 1999 (ΦΕΚ Β΄  1874) Βεβαίωση χρόνου ασφάλισης πριν τη συνταξιοδότηση ασφαλισμένων του ΟΓΑ. Έχοντας υπόψη: 1.Τις διατάξεις του άρθρ. 47 του Νόμ. 2676/99 (τ. Α΄ 1/99). 2.Τις διατάξεις του άρθρ. 14 του Νόμ. 4169/61 (τ. Α΄ 81/61). 3.Τις διατάξεις του καταστατικού Ασφάλισης και Συνταξιοδότησης Αγροτών Π.Δ. 78/1998 (τ. Α΄ 72/98). 4.Την αριθ. 1749/4.11.98 (τ. Β΄ 1171/98) απόφαση «Ανάθεση αρμοδιοτήτων στον Υφυπουργό Εργασίας και Κοινων. Ασφαλίσεων». 5.Την αριθ. 96/28.4.99 απόφαση του Δ.Σ. του Ο.Γ.Α. Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Υποβολή αίτησης-Δικαιολογητικά Άρθρ.1.-Η, σύμφωνα με τη διάταξη του άρθρ. 47 του Νόμ. 2676/1999, βεβαίωση χρόνου ασφάλισης, χορηγείται κατόπιν αιτήσεως του ασφαλισμένου που υποβάλλεται άπαξ στον ΟΓΑ μέσα σε 5 χρόνια πριν τη συμπλήρωση του 65ου έτους της ηλικίας του. Η αίτηση για βεβαίωση χρόνου ασφάλισης κατατίθεται στον Ανταποκριτή ΟΓΑ του τόπου κατοικίας του ασφαλισμένου ή στην κατά τόπο αρμόδια Περιφερειακή Υπηρεσία του ΟΓΑ κατά τη διαδικασία των άρθρ. 21 και 22 του Π.Δ/τος 78/1998 «Καταστατικό Ασφάλισης και Συνταξιοδότησης Αγροτών». Με την αίτηση για τη χορήγηση βεβαίωσης χρόνου ασφάλισης υποβάλλονται τα εξής δικαιολογητικά: α)Υπεύθυνη δήλωση του ασφαλισμένου στην οποία αναφέρεται: -Το επάγγελμα ή τα επαγγέλματα τα οποία άσκησε, πού τα άσκησε και κατά ποια χρονικά διαστήματα, από τη συμπλήρωση του 21ου έτους της ηλικίας του μέχρι την υποβολή της αίτησης και πού διέμενε τα αντίστοιχα χρονικά διαστήματα (περιλαμβανομένων και χωρών του εξωτερικού). Όσοι έχουν ασφαλιστεί προαιρετικά στον Κλάδο Κύριας Ασφάλισης Αγροτών από τη συμπλήρωση του 18ου έτους της ηλικίας τους θα δηλώνουν τα ανωτέρω στοιχεία από τη συμπλήρωση του ορίου αυτού της ηλικίας. -αν είχε ασφαλιστεί σε άλλο φορέα, εκτός του ΟΓΑ, (ελληνικό ή ξένο) και σε καταφατική περίπτωση σε ποιο φορέα και για ποια χρονικά διαστήματα. -αν παίρνει ή έπαιρνε σύνταξη από οποιαδήποτε πηγή περιλαμβανομένου και του ΟΓΑ. -αν έχει ασφαλιστεί στους Κλάδους ΠρόσθετηςΚύριας Ασφάλισης Αγροτών και για ποια έτη έχει καταβάλει εισφορές. β)Επικυρωμένο φωτοαντίγραφο και των δύο όψεων του δελτίου ταυτότητας του αιτούντος και του ή της συζύγου του ή φωτοαντίγραφα των Διαβατηρίων τους, στην περίπτωση κατοίκων εξωτερικού. γ)Βεβαίωση του ανταποκριτή του ΟΓΑ και του Προέδρου της επαγγελματικής ή  συνεταιριστικής οργάνωσης από τους Δήμους-Κοινότητες όπου απασχολήθηκε ο αιτών, για την περιουσιακή κατάσταση και βιοποριστική απασχόληση αυτού, τα χρονικά διαστήματα και τον τόπο διαμονής του κατά το χρόνο άσκησης του επαγγέλματος που δηλώνει. Οι Μοναχοί και οι Μοναχές, αντί του ανωτέρω δικαιολογητικού με στοιχείο γ πρέπει να υποβάλουν βεβαίωση της Ιεράς Κοινότητας ή του Ηγουμένου της Ι. Μονής, για το χρονικό διάστημα της απασχόλησής τους σε αγροτικές εργασίες. Οι παρακάτω κατηγορίες προσώπων, εκτός των δικαιολογητικών που προαναφέρονται, πρέπει ακόμα να υποβάλλουν κατά περίπτωση: -Οι Αλιείες: 1)Βεβαίωση της αρμόδιας Λιμενικής Αρχής ή του αλιευτικού συλλόγου για το χρόνο απασχόλησής τους στην αλιεία και 2)επικυρωμένο φωτοαντίγραφο της άδειας αλιείας και της άδειας του σκάφους. -Οι Αγρεργάτες: Υπεύθυνες δηλώσεις των εργοδοτών στους οποίους απασχολήθηκαν από τις οποίες να προκύπτει η έκταση της αγροτικής περιουσίας, το είδος των καλλιεργειών, το διάστημα απασχόλησης και οι ημέρες εργασίας που πραγματοποίησε ο αγρεργάτης, κατ’ έτος χωριστά, για κάθε είδος καλλιέργειας. -Οι Εκμεταλλευτές Γεωργικών ή Κτηνοτροφικών Επιχειρήσεων (πτηνοτρόφοι, ανθοπαραγωγοί, κ.λπ.). 1.Επικυρωμένο φωτοαντίγραφο της βεβαίωσης της αρμόδιας Δ.Ο.Υ. από την οποία να προκύπτουν τα στοιχεία της επαγγελματικής δραστηριότητάς τους (ημερομηνία έναρξης, αντικείμενο, νομική μορφή, έδρα, κ.λπ.). 2.Επικυρωμένο φωτοαντίγραφο του εκκαθαριστικού σημειώματος φόρου εισοδήματος του τελευταίου έτους (οι έγγαμοι υποβάλλουν κοινή φορολογική δήλωση), καθώς και του εντύπου Ε3 που έχει υποβληθεί στην αρμόδια Δ.Ο.Υ. 3.Άδεια λειτουργίας της επιχείρησης καθώς και επικυρωμένο αντίγραφο του Εταιρικού, αν πρόκειται για νομικό πρόσωπο. -Οι Μελισσοκόμοι: 1.Βεβαίωση μελισσοκομικού Συνεταιρισμού από την οποία να προκύπτει ότι είναι μέλος του και από πότε. 2.Επικυρωμένο φωτοαντίγραφο των θεωρημένων σελίδων του μελισσοτροφικού βιβλιαρίου. 3.Επικυρωμένο φωτοαντίγραφο του εκκαθαριστικού σημειώματος φόρου εισοδήματος του τελευταίου έτους (οι έγγαμοι υποβάλλουν  κοινή φορολογική δήλωση), καθώς και του εντύπου Ε3 που έχει υποβληθεί στην αρμόδια Δ.Ο.Υ. -Οι Επαγγελματίες και Βιοτέχνες: 1.Επικυρωμένο φωτοαντίγραφο της βεβαίωσης της αρμόδιας Δ.Ο.Υ. από την οποία να προκύπτουν τα στοιχεία της επαγγελματικής δραστηριότητάς τους (ημερομηνία έναρξης, αντικείμενο, νομική μορφή, έδρα κ.λπ.). (Μετά τη σελ.1068,2084) Σελ. 1068,2085 Τεύχος 1326 Σελ. 47 Συνταξιοδότηση Ο.Γ.Α. 39.Λ.η.34 2.Επικυρωμένο φωτοαντίγραφο του εκκαθαριστικού σημειώματος φόρου εισοδήματος του τελευταίου έτους (οι έγγαμοι υποβάλλουν κοινή φορολογική δήλωση). 3.Βεβαίωση του ΤΕΒΕ ότι δεν υπάγονται στην υποχρεωτική ασφάλισή του, αν πρόκειται για επαγγελματίες ή βιοτέχνες που επεκτείνουν τη δραστηριότητά τους πέραν της περιοχής της έδρας της επιχείρησής τους (π.χ. επιπλοποιοί, υδραυλικοί, λογιστές, σιδηρουργοί, κ.ά.). 4.Βεβαίωση του ΤΑΕ (Ταμείου Εμπόρων) ότι δεν υπάγονται στην υποχρεωτική ασφάλισή του, αν ασκούν εμπορία, ακόμη και σε περιοχές με πληθυσμό κάτω των 2.000 κατοίκων. 5.Αν πρόκειται για ιδιοκτήτες επιπλωμένων διαμερισμάτων-δωματίων ή ξενοδοχείου, επικυρωμένο αντίγραφο της άδειας λειτουργίας καθώς και βεβαίωση του Ξενοδοχειακού Επιμελητηρίου, ότι δεν υπάγονται στην υποχρεωτική ασφάλισή του. Το αρμόδιο Όργανο για την εξέταση του αιτήματος και την έκδοση της σχετικής βεβαίωσης μπορεί να ζητά από τον ενδιαφερόμενο ή αυτεπάγγελτα από Δημόσια Αρχή οποιοδήποτε άλλο στοιχείο ή πληροφορία θεωρηθούν απαραίτητα προκειμένου να βεβαιωθεί ο χρόνος ασφάλισης στον ΟΓΑ. Έκδοση βεβαίωσης – Επίδοση Άρθρ.2.-Αρμόδιο Όργανο για την έκδοση της βεβαίωσης είναι το Όργανο απονομής συντάξεων που προβλέπεται από το άρθρ. 23 του Π.Δ. 78/98 «Καταστατικό Ασφάλισης και Συνταξιοδότησης Αγροτών». Στη βεβαίωση πρέπει να αναφέρονται τα στοιχεία ταυτότητας του αιτούντα, η ακριβής χρονολογία και ο τόπος έκδοσης της βεβαίωσης και ο αύξων αριθμός αυτής. Η βεβαίωση επιδίδεται στον ενδιαφερόμενο σύμφωνα με τα οριζόμενα για την επίδοση εγγράφων στοιχείων στο άρθρ. 7 του Π.Δ. 78/98 «Καταστατικό Ασφάλισης και Συνταξιοδότησης Αγροτών». Ένσταση-Αρμόδιο Όργανο Άρθρ.3.-Ο ενδιαφερόμενος ο οποίος αμφισβητεί το βεβαιούμενο χρόνο ασφάλισης μπορεί να υποβάλει ένσταση, μέσα σε 3 μήνες από της κοινοποιήσεως της βεβαίωσης, η οποία εξετάζεται από το Όργανο και κατά τη διαδικασία που προβλέπεται από τις διατάξεις των άρθρ. 39 έως 43 του Π.Δ. 78/98 «Καταστατικό Ασφάλισης και Συνταξιοδότησης Αγροτών». Σελ. 1068,2086 Τεύχος 1326 Σελ. 48 39.Λ.η.34 Συνταξιοδότηση Ο.Γ.Α. 